Տիկին Պետրեսյան, ինձ կասե՞ք, թե ովքեր են այն զինվորական մասնագետ-հանճարները, որոնք ձեզ համոզել են, որ այդ գործի համար տուֆը ավելի լավ է, քան պարկերով ավազը: Մենք քանի՞ զինվոր ունենք թիկունքի զորամասերում: Ամեն մեկի ձեռքը մի պարկ տվեք և հանձնարարեք՝ ավազ լցնել մեջը: Հետո այդ պարկերը բարձեք բեռնատարներն ու տարեք առաջին գիծ: եթե բլինդաժի համար եք ուզում այդ տուֆի աղյուսը, ապա կրկին պետք է հիասթափեցնեմ, տուֆը այդ գործի համար լավագույն շինանյութը չէ: Տանկի արկը կործանում է նույնիսկ երկշար տուֆի պատը, և զինվորը, Աստված չանի, երբ գրոհ լինի հակառակորդի կողմից, տասնյակ անգամներ ավելի լավ պաշտպանված կլինի իր ձեռքով փորված նեղլիկ խրամատում, քան տուֆի պատի տակ: Բլինդաժի համար բետոնե պատ ու տանիք է պետք, դարձյալ ավազապարկերով պաշտպանված: